În ultimii 20 de ani, nicio invenţie
nu ne-a modelat viaţa mai mult
decât world wide web-ul.
Toată lumea merge online pentru educaţie, afaceri, distracţie
şi pentru a se conecta cu alţi oameni.
Dar în viitor, web-ul va schimba vieţile
fiecăruia dintre noi într-o măsură mult mult mai mare.
Daţi-mi voie să vă arăt cum.
Web-ul de azi e împărţit în două.
Există o parte a oamenilor, unde vă aflaţi voi şi prietenii voştri,
şi o parte a maşinilor, unde se află laptopul şi telefonul vostru mobil.
Din ce în ce mai multe lucruri se alătură web-ului:
televizorul vostru, supermarketul vostru local, peste câţiva ani
frigiderul se va alătura web-ului, şi da, până şi aparatul de cocktailuri.
Problema e că există o linie între cele două părţi.
Ce separă oamenii de maşini?
E o chestiune de limbă.
Noi vorbim limbaje omeneşti, iar ele vorbesc limbaje-maşină.
Au probleme în a ne înţelege pe noi, iar noi avem probleme în a le înţelege pe ele.
Şi aparatele au probleme în a se înţelege unele pe altele.
Cercetarea mea face parte dintr-un plan care doreşte să rezolve această problemă.
Acest plan se numeşte web-ul semantic.
Web-ul semantic e un strat, deasupra web-ului existent,
care ajută maşinile să înţeleagă informaţiile online.
În prezent, noi oamenii suntem cei ce navighează online.
Dar datorită web-ului semantic, telefonul vostru mobil
va deveni destul de deştept să navigheze de unul singur.
De exemplu poate naviga pe pagina supermarketului local
şi va înţelege că poate cumpăra lucruri acolo.
Va putea cumpăra lucruri de acolo.
E extraordinar, aparatele se alătură web-ului
pe care noi îl folosim zi de zi.
E un pas mare. Dar e şi confuz.
Aparatele vor folosi web-ul?
Ce vor face acolo? Vor face lucruri pentru voi.
Doamnelor şi domnilor, să ne imaginăm web-ul viitorului.
Să presupunem că vreţi să faceţi ceva cu prietenii voştri.
În loc să organizaţi voi totul, datorită web-ului semantic,
puteţi doar să-i spuneţi telefonului mobil:
"Hei, am invitat prietenii mei cei mai buni la cină deseară."
Şi vă va răspunde: "Ei bine, tuturor vă place lasagna,
dar Julie e vegetariană, aşa că uite o reţetă bună."
Frigierul îţi spune că nu mai ai roşii
aşa că a comandat câteva de la magazinul local.
Cuptorul va începe să se încălzească până te duci după roşii,
iar aparatul de cocktailuri va pregăti băutura.
Vedeţi cum am putut să le vorbesc aparatelor mele?
Şi cum au fost în stare să vorbească unele cu altele?
Şi cum au organizat o cină pentru noi?
Ei bine, acesta e web-ul viitorului, şi e web-ul în care eu cred.
Aşa că dacă aţi crezut că web-ul v-a schimbat deja viața,
mai gândiţi-vă!
Pentru că web-ul viitorului va schimba mult mai mult.
(Aplauze)